Déryné Társulat: A TÜNDÉRLAKI LÁNYOK
2024-07-17 19:00 UTC | Művelődési Központ, Táncsics tér 3., Sátoraljaújhely, 3980, Magyarország

KALÁKA: Ötvenöt
2024-07-18 17:00 | Zsólyomkai Pincesor

Varga Miklós,Nagy Szilárd, Ragány Misa, Réthy Zsazsa: “KI SZÍVÉT OSZTJA SZÉT” GÁLAKONCERT
2024-07-18 17:30 | Borterasz
A „KI SZÍVÉT OSZTJA SZÉT” c. élőzenekaros gálakoncert megálmodója, producere a Magyar Bronz Érdemkereszt állami kitüntetéssel díjazott, Arany- és Platinalemezes énekes, Nagy Szilárd. A produkció fő témája nemzeti identitásunk, hazaszeretetünk, az elmúlt több, mint 1000 év színes és változatos magyar történelme előtti tisztelgés, főhajtás a ROCKZENE nyelvén.
Dalból, versből és táncokból emlékező nép hírében állunk a nagyvilágban…

A koncert alkotóinak meggyőződése, hogy a jelen korban is kellenek olyan súlyponti események, ahol ezek a remekbeszabott zenei csodák át tudnak örökítődni a fölnövekvő generáció számára is. Amikor ezt a válogatásművet életre hívtuk, az egyik célunk ez volt. Egységbe rendezni azon, eddig nagytöbbségében csak szemelvényekben létező tételeket, melyek így és ezen formában, egy közös blokkban még soha nem hangzottak el.
Hisszük, hogy tartoztunk ezzel magunknak és környezetünknek is egyaránt.

A mikrofonoknál olyan kiváló előadók, mint a rocklegenda, Varga Miklós, Nagy Szilárd, Ragány Misa, Réthy Zsazsa.
A koncert zenei vezetője: Benedekfi István

Szeretettel ajánljuk előadásunkat mindenki figyelmébe, aki egy meghatározó élmény keretében kíván értéket örökíteni és hittel létezni!
Legyenek Önök is ezen felemelő Élmény részesei!

Helyszín: Filkeháza - Hevesi Sándor Színház: A helység kalapácsa (Besenczi Árpád)
2024-07-18 18:00 | THEATER WAGEN

4S STREET
2024-07-18 19:00 | Borterasz
A 4S Street 2018-ban alakult Gyergyószentmiklóson. A zenekart Alin Nicuta (ének, akusztikus gitár), Mihály Csaba (billentyű), Fülöp Loránd (gitár), Szabó László (basszusgitár) és Pál Andor (dobok) alkotják. Hangzásvilágukat a pop, rock, indie és alternatív műfajok ötvözik. A Mesélek a bornak című daluk berobbanását követően állandó résztvevőivé váltak a budapesti és a vidéki klubéletnek, a nagyszínpadoknak és hazai toplistáknak is. Az elmúlt években szakmai elismerésekkel is jutalmazták munkásságukat, 2022-ben az Év zenekara Petőfi díjat, majd 2023-ban az év hangfelvételének járó Fonogram díjat is megszerezték. A zenekar ötéves munkásságát két nagylemez fémjelzi: Fellegvár (2019), Szebb Napok (2021), ,,Jegyeket, bérleteket” (2024).

Viharsarok Táncszínház: A SZŐKE CIKLON
2024-07-18 20:30 | Völgyszínház

MAGASHEGYI UNDERGROUND
2024-07-18 22:00 | Borterasz
Magashegyi Underground
A kezdetek
A Magashegyi Underground a Petőfi Rádió egyik korai felfedezettjéből lett a magyar
alternatív könnyűzenei szcéna egyik meghatározó koncert-zenekarává. Az együttest 2004-ben alapította Fodor Máriusz, de igazán Bocskor Bíborka énekesnő belépésével találta meg igazi hangját: a vele készített Szeplős Váll és Anglia című dalok hamar ismertté tették a csapatot.

Stílus, repertoár
Stílusuk bekategorizálhatatlan: városi folkzenéjükben gyakran hallhatunk elektronikus-zenei hatásokat és erős sláger-szerzői vénájuk ellenére nem félnek a sötétebb tónusoktól sem. Öt teljes albumuk jelent meg eddig (Ezer erdő 2010, Tegnapután 2013, Talált tenger 2016, Titkos életem 2020, Egymáshoz rövid az út 2023), a rajtuk található rádiós dalok (Metróhuzat, Rázz fel, Árnyékok, Esőnap, Szemszavak, Holdfényváros) folyamatos jelenlétet és rengeteg koncert-meghívást biztosított a csapatnak.

Szimfonikus és társ-művészeti projektek
“Hangos” koncertjeik mellett 2011 óta rendszeresen lépnek fel szimfonikus műsorukkal is,
amellyel háromszor töltötték meg a MÜPA nagytermét és kétszer Margitszigeti Szabadtéri Színpad nézőterét is. Szimfonikus koncertjeik mellett kreatív bátorságuk legfontosabb bizonyítéka a költészet világába tett állandó visszatérésük : a csapat a kezdetek óta műsoron tart számos versfeldolgozást Parti-Nagy Lajostól, Záváda Pétertől, de dolgoztak Szabó T. Annával is. 2018-ban az addig “búvópatakként” csörgedező irodalmi szál folyóvá duzzadt: Tóth Krisztinával először közös MÜPA estet írtak és adtak elő, majd 2020-ban kiadták Titkos életem című albumukat, amely minden dala a költő-írónő verseire íródott.

Jelen
A csapat Bocskor Bíborka egyéves szülési szabadsága után 2021-ben kipihenten, újult energiákkal tért vissza a koncert színpadokra, a rajongók legnagyobb örömére.
2023 decemberében kiadták legújabb, “Egymáshoz rövid az út” című stúdióalbumukat, amelynek bemutató koncertjére 2024. január 20-án kerül sor az Akvárium Nagyhalljában, ahol az új dalok mellett közel húsz korábbi Magashegyi szerzemény is felcsendül, tizennyolc éves pályafutásuk teljes keresztmetszete.

Legfontosabb dalok
Árnyékok (km. Beck Zoli) https://youtu.be/VArnJTni1wA
Rázz fel https://youtu.be/vlHd2ZWzAds
Szeplős váll https://youtu.be/c7lTfqMM-aA

A legújabb videóklipek
Lemezkarc https://youtu.be/xKMq3L_EwRI
Egymáshoz rövid az út https://youtu.be/Y_G9KFYbO18

Kazinczy Ferenc sírjának koszorúzása
2024-07-19 14:00 | Széphalom

Helyszín: Alsóregmec - Hevesi Sándor Színház: A helység kalapácsa (Besenczi Árpád)
2024-07-19 16:00 | THEATER WAGEN

Lukácsy György filmje, az 1968 - Egy szerelem rekonstrukciója
2024-07-19 17:00 | Művelődési Központ, Táncsics tér 3., Sátoraljaújhely, 3980, Magyarország
1968 – Egy szerelem rekonstrukciója című magyar film
Nagy Anikó Mária és Lukácsy György rendezők megtörtént esetet feldolgozó alkotásában 1968-ban egy magyar egyetemista fiú, Tóth Miklós (Mészáros Martin) beleszeret egy angol lányba, Alexandrába (Barta Ágnes). Szerelmüket a történelem szétszakítja, mély kapcsolatuk egy fordulatos és titkokkal terhelt történetté válik. A két idősíkon játszódó alkotásban az immár 76 éves Tóth Miklóssal eredünk a fél évszázaddal ezelőtti rejtély nyomába, és lélegzet-visszafojtva figyeljük, ahogy a szálak napjainkig húzódnak. A film – melynek létrejöttét a Nemzeti Filmintézet támogatta – nagy vásznon a MOZ.GO-n is látható lesz.

Pataki Szilvia – Mindig az a perc…”Karády kalapja” – Jazz story
2024-07-19 17:00 | Zsólyomkai Pincesor
Karády Katalin nevét mindenki ismeri. A II. világháború előtti idők ünnepelt színésznője, sanzonénekes, Magyarország egyik első igazi sztárja. Életéről ugyanakkor viszonylag keveset tudunk, bizonyára azért is, mert ő is így akarta. Titkai hozzátartoztak imázsához, izgalmassá, érdekessé tették és teszik alakját. Jellegzetes hangját máig nagyon sokan ismerik, filmjei még mindig népszerűek, dalainak pedig elég csak a címét említeni: Hamvadó cigarettavég, Gyűlölöm a vadvirágos rétet, Mindig az a perc, Hiába menekülsz…

Volt egyszer egy Ópiumkeringő a Pesti Magyar Színházban. Lengyel Ferenc színdarabja egy döbbenetes erejű történet sikerről, hűségről, emberségről, hazáról és mindenek fölött szerelemről.
Az előadásban Pataki Szilvia átütő erővel mutatta meg Karády lelki mélységeit. Ezt a lendületet viszi tovább a mostani produkció, immár a darab dalainak koncert változataként.
A mostani Jazz-Storyban is a már megszokott hitelességgel mutatja be Karády életének alig ismert történéseit. Az ikonikus dalokat ezúttal zongorakísérettel hallhatjuk.

Garantált, hogy az érdeklődő közönség még napokig az ismert slágereket dúdolja majd.

Ének: Pataki Szilvia
Zongora: Benedekfi István

LIANA
2024-07-19 17:30 | Borterasz
A tavalyi Fülesbagoly tehetségkutató győztes Liana zenekar 2022-ben indult, saját magukra dreamfolkpopként hivatkoznak. Zenéjükre a népzene, a varázslatok világa ugyanúgy hatással van, mint a soul, a pop, vagy a klasszikus zene. Első daluk, a ‘Vadrózsabogár’ 2022. decemberében látott napvilágot. Ezt követően további két single-t (Éjszaka, Tengermély) jelentettek meg, majd 2023 áprilisában debütált első, hat számos EP-jük, ’Harmatszülte’ címen. Mind a single, mind a lemez dalainak produceri és hangmérnöki munkálatait Sashegyi Soma (The Anahit) végezte. Amellett, hogy megnyerték a 2023-as Fülesbagoly Tehetségkutató versenyt, a zenekar énekesnője, Kató Lilla a legjobb énekes díját is elvihette. 2024-ben részt vettek A Dal című televíziós műsorban, melyben az elődöntőig jutottak.

YT – https://www.youtube.com/@liana_zenekar
FB – https://www.facebook.com/Lianazenekar
IG – https://www.instagram.com/liana_zenekar/
SPOTI – https://tinyurl.com/6cwtuf5j

THE BIEBERS
2024-07-19 19:00 | Borterasz
Az X-Faktor mentora és a ValóVilág műsorvezetője, Puskás Peti és öccse, Dani 2012-ben alapították meg a The Biebers zenekart és már a legelső dalaikkal berobbantak a köztudatba – bár ekkor még nem árulták el senkinek, hogy ők állnak a formáció mögött. Az egyik debütáló számuk, a Sorry ma is a rádiók és a rajongók kedvence: mi sem bizonyítja ezt jobban, mint hogy több millióan pörgették már a YouTube-on. A Fonogram-díjas banda az indulásuk óta olyan népszerűvé vált slágerekkel jelentkeztek, mint a Summer Love Ghost, a Sun Is Shining, a Vár a holnap, a Valami mást, vagy a Minden este és a fesztiválok, illetve a klubok visszajáró fellépői lettek. Egy évvel ezelőtt viszont úgy döntöttek, új fejezetet nyitnak a The Biebers életében: Puskás Dani immár énekesként is erősíti a csapatot Peti és Ekanem Bálint Emota mellett, ráadásul műfajilag is más irányba eveztek. Bár továbbra is játszanak a 80-as évekre emlékeztető elemekkel, a Későn érkezem, a Mást Nem vagy a Nem Lesz Másik az elektronikus zenei vonalon mozog. A tíz éves zenekar Puskás Peti vezetésével a jól ismert dalok mellett korábban még sosem hallott számokra is tombolhatnak azok, akik csatlakoznak a Biebers család galaktikus bulijához, szóval ideje megpakolni a csapatáskákat, hiszen „ha hív a város, mindig mennünk kell”…

Kövesd Őket addig is facebookon: https://www.facebook.com/TheBiebers/ vagy Instagramon a @thebiebersofficial oldalon, hogy még több friss infót megtudj róluk és betekints a kulisszák mögé, hogy telnek Puskás Petiék mindennapjai.

Helyszín: Füzérradvány - Hevesi Sándor Színház: A helység kalapácsa (Besenczi Árpád)
2024-07-19 20:00 | THEATER WAGEN

Déryné Társulat: PATIKA
2024-07-19 20:30 | Völgyszínház

Tom Lumen: Egy gitárral a világ körül
2024-07-19 22:00 | Zsólyomkai Pincesor
Tom Lumen nemzetközi hírű, magyar gitárművész. A megannyi magyarországi koncert mellett 15 országban lépett színpadra. Többek között turnézott az Egyesült Államokban, Kínában, Vietnámban, játszott a mexikói Zihuatanejo Nemzetközi Gitárfesztiválon, a finnországi Tampere Gitárfesztiválon, az észt Tallinn Gitárfesztiválon, a Dublin Guitar Night-on, a London Guitar Night-on, a Berlin Acoustic Guitar Night-on és a Vienna Fingerstyle Fesztiválon.
Koncertjeit élménydús előadásmód, virtuóz játék és jókedv jellemzi. Változatos zenéje blues, jazz, rock és magyar népzenei elemekből is táplálkozik, a dalok között pedig a hozzájuk kapcsolódó személyes történeteit is megosztja a hallgatósággal. Az általa képviselt ún. fingerstyle stílus érdekessége, hogy a művész a különböző szólamokat különböző ujjakkal pengeti, így a dallam, a basszus és a harmónia egyszerre, mégis egymástól függetlenül szólalnak meg a hangszeren.

Come Together (The Beatles):
https://www.youtube.com/watch?v=Z7SvutcXMLo
Kis Kece Lányom:
https://www.youtube.com/watch?v=fiTl7AL1D7M

AUREVOIR.
2024-07-19 23:00 | Borterasz
Az Aurevoir. zsámbéki és Zsámbék környéki fiatalokból álló ethno-beat zenekar. 2015 márciusában hattagú együttesként kezdték pályafutásukat, a felállás többszöri változását követően jelenleg nyolc zenész alkotja a zenekart. A kezdetektől fogva arra törekedtek, hogy magukat, illetve zenéjüket ne szorítsák szigorúan meghatározott műfaji keretek közé; az ethno-beat mint műfaj megnevezés arra utal, hogy leginkább a Kárpát-medence népzenéje és az angolszász beat-folk hatásai köszönnek vissza dalaikban, e műfajok hatottak leginkább alkotó tevékenységükre, legfőbb példaképeik a táncházmozgalom és a beatmozgalom jeles képviselői. Zenéjükben koncepciózusan jelen van a sokszínűség; ahogyan a magyar, cigány, ír és délszláv népzene motívumai és az 1960-as évek beatzenéje, úgy a francia kávéházi sanzonok világa és a régi reneszánsz, barokk zene egyaránt alapul szolgál dalaikhoz. A zenekar neve (“a viszontlátásra!”) arra enged következtetni, hogy a könnyűzenében a konkrét, egymástól élesen elválasztható stílusok ma már nem figyelhetők meg, a könnyűzenei alkotások egyre inkább ezen stílusok keveredésének eredményeként keletkeznek. Az Aurevoir. elköszön a régi korszaktól, ezzel együtt pedig nyit az új felé, melyben ugyanakkor visszaköszönnek a korábban kialakult zenei stílusok.

FB – https://www.facebook.com/aurevoirzenekar
IG – https://www.instagram.com/aurevoir_zenekar/
YT – https://www.youtube.com/@AurevoirZenekar
Spotify – http://tinyurl.com/wszw4mrw

Kézműves program
2024-07-20 10:00 - 18:00 | Széphalom

A vén diófa titka (ZENTHE FERENC SZÍNHÁZ)
2024-07-20 11:00 - 12:00
A zenés mesejáték szereplői az erdőben egy nagy fában, a „Vén De Jó”-ban laknak mindaddig, míg Lili, a légy alaposan fel nem forgatja életüket. Hogy valóban tud-e beszélni a Vén De Jó, az a mese végére kiderül és persze az is, hogy hol lesz a szereplőknek új lakóhelyük.
Az öko mese egyszerre nevel a természet tiszteletére és szeretetére.

SZEREPLŐK / STÁB

Lili, a légy

Falati Hedvig
T.Pataki emlékgyűrűs

Elvira, a mókus

Házi Anita
Vastaps-díjas

Henyek, a medve

Albert Péter
Zenthe-díjas

Albert, a vakond

Farkas Zoltán
Zenthe-díjas

rendező

Molnár Ernő
Állami Ifjúsági- és Vastaps-díjas,
T.Pataki emlékgyűrűs

Közreműködnek

Nógrád Táncegyüttes

Garagulya Gólyalábas Komédiás Kompánia előadása
2024-07-20 12:00 - 12:45 | Széphalom
A Garagulya Gólyalábas Komédiás Kompánia az Úr 2001. esztendejében alakult Sátoraljaújhelyben. A társulat neve egyszerűen magából a gólyaláb népies elnevezéséből született. A régi vásári komédiások boszorkányos ügyessége, a vándorszínészek, és muzsikusok páratlan hangulata jellemzi a társulat 45 perces műsorait. Az elmúlt 23 esztendőben körülbelül 1500 helyen fordultunk meg határon innen és túl. A fesztiválokon, falunapokon, vásárokon és egyéb más rendezvényeken minden alkalommal sikerült megnevettetni és jókedvre deríteni a publikumot. Minden egyes műsorban keressük azon „talaj menti” bámészkodókat, akik segítségével, megvalósíthatjuk világszámainkat.

Mesemondás, szarmata legendák a jurta körül
2024-07-20 13:00 - 13:40 | Széphalom

Déryné Társulat - Tematikus kalandtúra kézműves foglalkozással (Toldi)
2024-07-20 14:00 - 16:00 | Széphalom

Hangszersimogató - ókori különleges hangszerekkel
2024-07-20 14:30 - 15:30 | Széphalom

Íjásztatás
2024-07-20 16:00 - 17:00 | Széphalom

Helyszín: Füzérkajata - Hevesi Sándor Színház: A helység kalapácsa (Besenczi Árpád)
2024-07-20 16:00 - 2024-08-20 17:00 | THEATER WAGEN

NemdeBar feat. Újhelyi Kinga: Kár itt minden dumáért
2024-07-20 17:00 | Zsólyomkai Pincesor
Orfeumi hangulat a ’30-as, ’40-as évekből, kuplék, sanzonok, operett részletek és
felejthetetlen magyar filmslágerek – színpadon a NemdeBár együttes.
Zenés időutazásra invitáljuk közönségünket, mivel az a küldetésünk, hogy a XX.
század legszebb és leghangulatosabb slágerei ne merülhessenek feledésbe. Tartsanak
velünk!
Előadók:
Lehőcz Zsuzsa – ének, fuvola
Újhelyi Kinga – ének
Takács Dániel – ének, trombita, tangóharmonika, gitár, tambura
Maronics Ferenc – zongora

Belvárosi betyárok koncert
2024-07-20 17:00 - 18:00 | Széphalom
A Belvárosi Betyárok felnőttbarát koncertjei minden generációt megszólítanak – úgy találnak utat a gyerekekhez, hogy közben a felnőtteknek is üzennek. A DÉRYNÉ FESZTIVÁL-ra három nagylemezük dalaiból állították össze a műsort, amelyekkel a blues-, bluegrass-, reggae stílusokban cirkulálnak. A dalszövegek és az előadás humora nagyszerű családi és zenei szórakozást ígér minden korosztálynak.

ERDŐS FRUZSI
2024-07-20 17:30 | Borterasz
Erdős Fruzsi A DAL 2022 című műsorban előadott dala megkapta az ÉV LEGJOBB DALSZÖVEGÉNEK
járó díjat. Fruzsi énekesnő, népdalénekes, a Debreceni Egyetem énektanára. 2020-ban Debrecen
városa CSOKONAI DÍJJAL tüntette ki. 2013-ban megkapta az ÉV ZENÉSZE díjat.
Visszajárunk című koncertjén saját dalai mellett kedvenc népdalfeldolgozásai és a Petőfi Felhő
pályázaton nyertes két versmegzenésítés is helyet kapott.
Ének: Erdős Fruzsi
Billentyű: Czirják Zoltán
Gitár: Simonyi László
Basszusgitár: Hevesi Norbert
Dob: Tóth Zsolt

FERENCZY GYÖRGY ÉS AZ 1SŐ PESTI RACKÁK
2024-07-20 19:00 | Borterasz
Az 1-ső Pesti Rackák zenekar műsorában összeolvad a magyar kultúra és a rock’n’roll forradalom szeretete. Így fér össze egy kalotaszegi hajnali Petőfi Sándor és Gérecz Attila verseivel éppúgy, mint Jimi Hendrix zenéjével. Alapvetően fúziós zenéjükben fontos szerepet tölt be a magyar népzene, a rhytm&blues, a funky, a reggae, a hip-hop és a groove elemek mellett. Rendkívül energikus produkciójuk mosolya bearanyozza a velük töltött tartalmas, információban és humorban gazdag estét.
***
A műsorukban elhangzó Petőfi-dalok lényegét talán Lackfi János költő fogalmazta meg a legpontosabban: „A Petőfi-ipar évtizedek óta szállítja a lakodalmassá szelídített nótákat. Most viszont hála Ferenczi Györgynek és társainak, itt dübörög az igazi, az irgalmatlan, a megalkuvást nem ismerő, bluesos-rockos, kőkemény Sándor. Magyartanárok, magyarok, tanárok és nem tanárok, figyelem!”

Helyszín:Kishuta - Hevesi Sándor Színház: A helység kalapácsa (Besenczi Árpád)
2024-07-20 20:00 | THEATER WAGEN
